<classify> Coastal Union ilikubali kichapo cha bao 1-0 katika mchezo wa hivi karibuni na kushuka hadi nafasi ya saba ikibaki na pointi zake 24 kwenye msimamo wa Ligi Kuu Tanzania Bara.Akizungumza na gazeti hili, Kihwelu alisema jambo la msingi hawataangalia walipofungwa kwani wanaendelea kutazama ni wapi walikosea na kujipanga zaidi kwa mchezo ujao dhidi ya JKT Ruvu.Tulipoteza mchezo dhidi ya Tanzania Priosons, lakini tunaendelea kujiimarisha kuhakikisha tunatatua matatizo yaliyopo kwa ajili ya kufanya vizuri katika michezo yetu ijayo, alisema.Alisema anaamini kikosi chake kitaendelea kubadilika na kuleta matokeo mazuri katika michezo ijayo.Coastal Union ilikuwa ikishika nafasi ya tano kwenye msimamo wa ligi, lakini baada ya Mgambo Shooting na Ruvu kushinda michezo iliyopita, timu hiyo imeshuka hadi nafasi ya saba.Tayari Coastal Union imeshacheza michezo 21, imeshinda mitano, sare tisa na kupoteza saba na kubakiza mitano ili kujiweka katika nafasi nzuri ya kuendelea kubaki katika ligi msimu ujao  <topic>: MICHEZO 